Pavel Francouz

Pavel Francouz (*3. jún, 1990, Plzeň, Česko-Slovensko) je český bývalý profesionálny hokejový brankár, ktorý sa preslívl najmä pôsobením v Colorado Avalanche v National Hockey League, s ktorým v roku 2022 získal Stanleyho pohár. Výrazné úspechy zažil aj v českej Extralige ledního hokeje, kde bol dvakrát vyhlásený za najlepšieho brankára a raz za najužitočnejšieho hráča Play-Off. V ruskej Kontinentálnej hokejovej lige bol v roku 2018 vyhlásený za najlepšieho brankára. 

 Kariéra 
Pavel Francouz kariéru začínal v českých hokejových ligách. V Extralige ledního hokeje debutoval už v roku 2008 za svoj domovský tím HC Plzeň. 

V rokoch 2008-2012 pôsobil najmä v 1. českej hokejovej lige, kde v sezóne 2010/2011 získal ligový titul s tímom HC Slovan Ústečtí Lvi. 

V extralige pravidelne začal nastupovať v roku 2012 za HC Litvínov. S tímom v sezóne 2014/2015 získal ligový titul, keď bol vyhlásený za najužitošnejšieho hráča Play-Off. Dvakrát bol v extralige vyhlásený aj za najlepšieho brankára sezóny (2013, 2015).

Od sezóny 2015/2016 pôsobil v KHL v klube Traktor Čeljabinsk. Francouz v lige zažiaril a podával nadštandardné výkony, keď v sezóne 2016/2017 si pripísal až 95,3% úspešnosť zákrokov v 30 zápasoch a v sezóne 2017/2018 94,6% v 35 zápasoch. V roku 2018 bol vyhlásený za najlepšieho brankára ročníka a v roku 2017 si zahral v KHL All-Star Game. 

Jeho výnimočné výkony boli povšimnuté aj v NHL, vďaka čomu dostal v lete 2018 od Colorada Avalanche jednoročnú dvojvestnú zmluvu v hodnote 690 000 amerických dolárov, 

Prvú sezónu v zámorí Francouz strávil v Colorade Eagles a hneď v prvom roku si zahral v AHL All-Star Game. 

Debut v NHL zažil 22. decembra 2018 proti Arizone Coyotes, keď do prvého tímu bol povolaný pre chorobu Semiona Varlamova. V bránke v zápase začínal Philipp Grubauer, ale po inkasovaní štyroch gólov ho vystriedal Francouz. Ten zastavil 21 z 22 striel, ale Colorado napokon prehralo 4:6.

Po sezóne 2018/2019 predĺžil s Avalanche zmluvu o ďalší rok. Ročník 2019/2020 strávil v prvom tíme už celý, a keďže tím opustil Varlamov, Francouz si upevnil pozícu náhradníka Grubauera. V tréningovom kempe pred sezónou 2020/2021 však utrpel zranenia, kvôli ktorému ju musel celú vynechať.

Kľúčovou v jeho kariére bola sezóna 2021/2022, keď Colorado získalo Stanleyho pohár, v čom mal Francouz nemalú zásluhu, keď v Play-Off významne zastúpil Darcyho Kuempera pri zranení. V základnej časti odchytal iba 21 zápasov. 

Francouzovo zdravie sa však už nikdy nevrátilo do predošlého stavu a sezóna 2023/2024 bola posledná v jeho profesionálnej kariére. Odchytal v nej len 16 zápasov. Napriek problémom s trieslami a kolenom bola jeho výkonnosť v pozícia náhradníka nadpriemerná. Za Colorado odchytal síce iba 73 zápasov v základnej časti a 13 v Play-Off, ale udržal si 91,9% úspešnosť zákrokov. Napriek tomu, že v NHL strávil iba krátky čas, bol esenciálnym pre zisk titulu v roku 2022. 

Posledný zápas odchytal 13. apríla 2023. Poškodená chrupavka v kolene mu znemožnila pokračovať. Po sezóne 2023/2024, do ktorej nenastúpil, oznámil svoj oficiálny koniec kariéry.

 Reprezentačná kariéra 
vľavo|náhľad|Francouz pred zápasom s Kanadou v roku 2017
Pavel Francouz patril k pravidelným reprezentantom Česka na medzinárodných turnajoch. V roku 2018 sa predstavil na Zimnáých olympijských hrách, a v rokoch 2013, 2014, 2016, 2017, 2018 a 2019 na Majstrovstvách sveta. Medailu však nikdy nezískal.

Na juniorskej úrovni sa predstavil na Majstrovstvách sveta hráčov do 18 rokov (2008) Divízie 1, kde sa Čechom pomohol kvalifikovať do Elitnej Divízie, a na Majstrovstvách sveta hráčov do 20 rokov (2010).

 História zmlúv v NHL 
TímRok začiatkuRok koncaCAP HIT*Typ zmluvy**Colorado Avalanche20182019690 000 $dvojcestnáColorado Avalanche20192020950 000 $jednocestnáColorado Avalanche202020222 000 000 $jednocestnáColorado Avalanche202220242 000 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Štatistiky v NHL 
+Základná časťSezónaTímZSOGAAVPPPSV%2018-19Colorado Avalanche201.960200.9432019-20Colorado Avalanche3412.4121740.9232021-22Colorado Avalanche 🏆2122.5515510.9162022-23Colorado Avalanche1612.618710.915NHL Spolu7342.49442160.919
+Play-OffSeasonTeamLgeGPSOGAAWLTPct2019-20Colorado AvalancheNHL613.232400.8922021-22Colorado Avalanche 🏆NHL712.816000.906

 Referencie 

Kategória:Narodenia v 1990
Kategória:Narodenia 3. júna
Kategória:Osobnosti z Plzne
Kategória:Českí hokejisti
Kategória:Českí hokejoví brankári
Kategória:Hokejisti na Zimných olympijských hrách 2018
Kategória:Brankári Colorado Avalanche
Kategória:Hráči Colorado Avalanche
Kategória:Hráči Traktor Čeľabinsk
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2016
Kategória:Účastníci MS v hokeji 2017
Kategória:Účastníci MS v hokeji 2018
Kategória:Účastníci MS v hokeji 2019
Kategória:Víťazi Stanleyho pohára